Instab każ ieħor tal-marda tal-idejn, is-saqajn u l-ħalq, din id-darba fil-Kulleġġ San Benedittu, Skola Primarja ta' Birżebbuġa. Il-Ministeru għas-Saħħa kkonferma dan il-każ, li nstab fil-klassi tal-kinder 1 ta' din l-iskola. Dan wara li l-ġimgħa li għaddiet kien hemm każ ieħor ta' din il-marda fl-iskola ta' Ħal Tarxien. Il-marda tal-idejn, is-saqajn u l-ħalq fi skola primarja Kelliema għall-Ministeru għas-Saħħa qalet ma' Newsbook.com.mt li hemm każ wieħed biss fil-Kinder u li ntbagħtet ċirkulari lill-ġenituri li għandhom it-tfal f'din il-klassi u mhux fl-iskola kollha. Madanakollu ġenituri li tkellmu ma' dan is-sit qalu li hemm aktar każijiet ta' tfal b'din il-marda f'din l-iskola. Newsbook.com.mt prova jitkellem ukoll mas-surmast tal-iskola ta' Birżebbuġa li wieġeb li ma jistax iwieġeb mistoqsijiet tal-kmamar tal-aħbarijiet u biex nistaqsu lill-Ministeru għall-Edukazzjoni. Il-Ħamis 21 ta' Ottubru, dan is-sit żvela kif instabet din il-marda fil-Kulleġġ San Tumas More Skola Primarja Tarxien. Dakinhar il-kelliem għall-Ministeru għall-Edukazzjoni kkonferma li hemm każ wieħed ta' din il-marda fl-iskola u li qed jittieħdu l-prekawzjonijiet kollha u l-miżuri meħtieġa. Il-marda tal-idejn, is-saqajn u l-ħalq hi infezzjoni minn virus li jaffettwa l-iktar lit-trabi u lit-tfal żgħar. Din il-marda ġeneralment ma tħallix konsegwenzi serji però taf tkun ta' skumdità għall-marid. Din l-infezzjoni hija marda li tgħaddi waħedha u s-sintomi ġeneralment idumu xi sebat ijiem. Preżentament ma hemm l-ebda kura għal din il-marda. Wieħed għandu juża l-mediċini biex jikkontrolla d-deni u l-uġigħ fil-ħalq. Is-sintomi jinkludu fost oħrajn: Għejja, nuqqas ta' aptit, uġigħ fil-griżmejn, sogħla u deni Raxx jew ponot fuq il-pala tal-idejn jew tas-saqajn Ulċeri fil-ħalq li jiskomodaw lill-marid Skont informazzjoni ppubblikata fuq is-sit tal-Ministeru għas-Saħħa, dan il-virus faċilment jinxtered, u l-marid għandu l-potenzjal li jibqa' jxerred dan il-virus, saħansitra għall-ġranet wara li tkun bdiet l-infezzjoni. It-tfal għandhom jintbagħtu lura lejn l-iskola jew in-nursery, biss wara li jkun għaddielhom u wara li l-ponot ikunu kollha nixfu. Dan ġeneralment ikun ifisser wara xi sebat ijem. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_6179073c1896f_rand.td-a-rec-img{text-align:left}.td_uid_3_6179073c1896f_rand.td-a-rec-img img{margin:0 auto 0 0}